PMIndiaData/PMIndiaSum huggingface dataset:
ପ୍ରଧାନମନ୍ତ୍ରୀଙ୍କ କତାର ଗସ୍ତ କାଳରେ ସ୍ଵାକ୍ଷରିତ ବୁଝାମଣା ଓ ରାଜିନାମା

1 ମହାମହିମ ଶେଖ୍ ଅବଦୁଲ ବିନ୍ ମହମ୍ମଦ ବିନ ସୌଦ ଅଲି ଥାନି, ସିଇଓ କତାର ଇନଭେଷ୍ଟମେଣ୍ଟ ଅଥରିଟି ଶ୍ରୀ ଅମର ସିହ୍ନା ସଚିବ, (ଅର୍ଥନୈତିକ ସମ୍ପର୍କ) ବୈଦେଶିକ ମନ୍ତ୍ରଣାଳୟ ଜାତୀୟ ନିବେଶ ଓ ଭିତ୍ତିଭୂମି ପାଣ୍ଠି (ଏନଆଇଆଇପି) ଅର୍ଥ ମନ୍ତ୍ରଣାଳୟ, ଭାରତ ସରକାର ଏବଂ କତାର ନିବେଶ ପ୍ରାଧିକରଣ (ଓଆଇଏ) ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ର ଏନ୍ଆଇଆଇଏଫ୍ ଅଧୀନରେ ଭାରତୀୟ ଭିତ୍ତିଭୂମି ପ୍ରକଳ୍ପରେ କତାରୀ ଆନୁଷ୍ଠାନିକ ନିବେଶ 2 ମହାମହିମ ଖିଲାଫ ବିନ୍ ଅହମ୍ମଦ ଅଲ ମନ୍ନାଇ, ଅର୍ଥ ମନ୍ତ୍ରଣାଳୟର ଅଣ୍ଡର ସେକ୍ରେଟାରୀ ଶ୍ରୀ ଅମର ସିହ୍ନା ସଚିବ (ଅର୍ଥନୈତିକ ବ୍ୟାପାର) ବୈଦେଶିକ ବ୍ୟାପାର ମନ୍ତ୍ରଣାଳୟ ଭାରତ ଓ କତାର ସରକାରଙ୍କ ମଧ୍ୟରେ ବହିଃଶୁଳ୍କ ବ୍ୟାପାରରେ ପାରସ୍ପରିକ ସହଯୋଗ ଓ ସହାୟତା ଲାଗି ରାଜିନାମା ଏହି ରାଜିନାମା ବହିଃଶୁଳ୍କ ପ୍ରଶାସନ ଦିଗରେ ପରସ୍ପରକୁ ସହାୟତା ଓ ସହଯୋଗ ଯୋଗାଣ ଏବଂ ଗୁଇନ୍ଦା ସୂଚନା ଯୋଗାଇବାରେ ସହାୟକ ହେବ 3 ମହାମହିମ ଶେଖ୍ ଅହମ୍ମଦ ବିନ୍ ଇଜ୍ ଅଲ୍ ଥାନି, କତାର ଆର୍ଥିକ ସୂଚନା ୟୁନିଟର ମୁଖ୍ୟ ଶ୍ରୀ ଅମର ସିହ୍ନା ସଚିବ (ଅର୍ଥନୈତିକ ବ୍ୟାପାର) ବୈଦେଶିକ ବ୍ୟାପାର ମନ୍ତ୍ରଣାଳୟ ଭାରତ ସରକାରଙ୍କ ଫାଇନାନ୍ସିଆଲ ଇଂଟେଲିଜେନ୍ସ ୟୁନିଟ୍-ଇଣ୍ଡିଆ (ଏଫ୍ଆଇୟୁ-ଆଇଏନ୍ଡି) ଏବଂ କତାର ଫାଇନାନ୍ସିଆଲ ଇନ୍ଫର୍ମେସନ ୟୁନିଟ୍ ମଧ୍ୟରେ ଅର୍ଥ ହେରଫେର, ଆତଙ୍କବାଦୀଙ୍କୁ ଅର୍ଥ ଯୋଗାଣ ଏବଂ ଅନ୍ୟ ଅପରାଧ ପ୍ରସଙ୍ଗରେ ଗୁଇନ୍ଦା ସୂଚନା ଆଦାନପ୍ରଦାନ ଲାଗି ବୁଝାମଣାପତ୍ର ଏହି ରାଜିନାମା ଉଭୟ ରାଷ୍ଟ୍ରଙ୍କୁ ଅର୍ଥ ହେରଫେର, ଆତଙ୍କବାଦୀଙ୍କୁ ଅର୍ଥ ଯୋଗାଣ ଓ ଅନ୍ୟାନ୍ୟ ତତ୍ ସଂପର୍କିତ ଅପରାଧ ଜନିତ ଗୁଇନ୍ଦା ସୂଚନା ଆଦାନପ୍ରଦାନରେ ସହାୟକ ହେବ 4 ମହାମହିମ ରାବିଆ ମହମ୍ମଦ ଅଲ୍ କାବି,ଅଣ୍ଡର ସେକ୍ରେଟାରୀ,ଶିକ୍ଷା ଏବଂ ଉଚ୍ଚଶିକ୍ଷା ମନ୍ତ୍ରଣାଳୟର ଶ୍ରୀ ଅମର ସିଂହ୍ନା ସଚିବ (ଅର୍ଥନୈତିକ ସଂପର୍କ) ବୈଦେଶିକ ବ୍ୟାପାର ମନ୍ତ୍ରଣାଳୟ ଭାରତ ସରକାରଙ୍କ କୌଶଳ ବିକାଶ ଓ ଉଦ୍ୟୋଗ ମନ୍ତ୍ରଣାଳୟ ଏବଂ କତାରର ନ୍ୟାସନାଲ କ୍ୱାଲିଫିକେସନ୍ସ ଅଥରିଟି/ ସୁପ୍ରିମ ଏଜୁକେସନ କାଉନସିଲଙ୍କ ମଧ୍ୟରେ କୌଶଳ ବିକାଶ ଏବଂ ଶିକ୍ଷାଗତ ଯୋଗ୍ୟତାକୁ ସ୍ୱୀକୃତି ପ୍ରଦାନ ନିମନ୍ତେ ସ୍ୱାକ୍ଷରିତ ବୁଝାମଣାପତ୍ର ଏହାଦ୍ୱାରା ଭାରତରୁ କତାର ଯାଉଥିବା କୁଶଳୀ ଶ୍ରମିକଙ୍କ କୌଶଳ ବିକାଶ ଓ ସେମାନଙ୍କ ଶିକ୍ଷାଗତ ଯୋଗ୍ୟତାକୁ ସ୍ୱୀକୃତି ପ୍ରଦାନ କରିବାରେ ସୁବିଧା ହେବ 5 ଶ୍ରୀ ହସନ ବିନ୍ ଅବଦୁଲ ରହମନ ଅଲ ଇବ୍ରାହିମ୍, ପର୍ଯ୍ୟଟନ ବିଭାଗ ଓ ସାଧାରଣ ପର୍ଯ୍ୟଟନ ପ୍ରାଧିକରଣ ମୁଖ୍ୟ ଶ୍ରୀ ସଞ୍ଜୀବ ଆରୋରା କତାରରେ ଅବସ୍ଥାପିତ ଭାରତୀୟ ରାଷ୍ଟ୍ରଦୂତ ଭାରତ ଓ କତାର ସରକାରଙ୍କ ମଧ୍ୟରେ ପର୍ଯ୍ୟଟନର ବିକାଶ ପାଇଁ ସ୍ୱାକ୍ଷରିତ ବୁଝାମଣାପତ୍ର ଏହି ବୁଝାମଣାପତ୍ର ଭାରତ ଓ କତାର ମଧ୍ୟରେ ପର୍ଯ୍ୟଟନର ବିକାଶ ଯଥା ଏହାର ଯୋଜନା ଏବଂ ବିକାଶ ଓ ବିସ୍ତାର ଦିଗରେ ସହାୟକ ହେବ ଓ ଘରୋଇ ସେକ୍ଟରକୁ ମଧ୍ୟ ଏହା ସମର୍ଥନ କରିବ 6 ମହାମହିମ ଅହମ୍ମଦ ବିନ୍ ଅବଦୁଲ ଅଲ୍ ଖୁଳୈଫି ପ୍ରଶାସନିକ ବ୍ୟାପାର ପାଇଁ ସ୍ୱାସ୍ଥ୍ୟ ମନ୍ତ୍ରଣାଳୟର ସହକାରୀ ଶ୍ରୀ ସଂଜୀବ ଆରୋରା କତାରରେ ଅବସ୍ଥାପିତ ଭାରତୀୟ ରାଷ୍ଟ୍ରଦୂତ ଭାରତ ଓ କତାର ସରକାରଙ୍କ ମଧ୍ୟରେ ସ୍ୱାସ୍ଥ୍ୟ କ୍ଷେତ୍ରରେ ସହଯୋଗ ବୃଦ୍ଧି ପାଇଁ ସ୍ୱାକ୍ଷରିତ ବୁଝାମଣାପତ୍ର ଏହି ଏମ୍ଓୟୁ ଉଭୟ ଦେଶ ମଧ୍ୟରେ ସ୍ୱାସ୍ଥ୍ୟକ୍ଷେତ୍ର, ଯେଉଁଥିରେ ବୃତ୍ତିଗତ ଓ ଆନୁଷ୍ଠାନିକ ସ୍ୱାସ୍ଥ୍ୟ, ଔଷଧ, ମେଡ଼ିକାଲ ଶିକ୍ଷା ଲାଗି ବିନିମୟ କାର୍ଯ୍ୟକ୍ରମ ଆରମ୍ଭ ହେବ । ଏହାଦ୍ୱାରା ପ୍ରାଥମିକ ସ୍ୱାସ୍ଥ୍ୟସେବା ବ୍ୟବସ୍ଥା ଏବଂ ଚିକିତ୍ସା ବିଶେଷଜ୍ଞ, ବୈଜ୍ଞାନିକ ବିନିମୟ ସମ୍ଭବପର ହୋଇପାରିବ 7 ଶ୍ରୀ ଫଲେ ବିନ୍ ମୁବାରକ ଅଲ୍ ହାଜରୀ, ସଂସ୍କୃତି ଏବଂ କଳା ବିଭାଗ ସଂସ୍କୃତି ଓ କ୍ରୀଡ଼ା ମନ୍ତ୍ରଣାଳୟ ଶ୍ରୀ ସଞ୍ଜୀବ ଆରୋରା କତାରରେ ଅବସ୍ଥାପିତ ଭାରତୀୟ ରାଷ୍ଟ୍ରଦୂତ ସଂସ୍କୃତି ଓ କ୍ରୀଡ଼ା କ୍ଷେତ୍ରରେ ଭାରତ ଓ କତାର ମଧ୍ୟରେ ପ୍ରଥମ କାର୍ଯ୍ୟନିର୍ବାହୀ କାର୍ଯ୍ୟକ୍ରମ ନିମନ୍ତେ ସ୍ୱାକ୍ଷରିତ ବୁଝାମଣାପତ୍ର ବର୍ତ୍ତମାନ କାର୍ଯ୍ୟକାରୀ ହେଉଥିବା ଏମ୍ଓୟୁ ସହ ଯୁବ ଓ କ୍ରୀଡ଼ା କ୍ଷେତ୍ରରେ ଏହି ପ୍ରଥମ କାର୍ଯ୍ୟନିର୍ବାହୀ କାର୍ଯ୍ୟକ୍ରମ କ୍ରୀଡ଼ା କାର୍ଯ୍ୟକ୍ରମ, ତାଲିମ ଶିବିର ଏବଂ କ୍ରୀଡ଼ା ଦଳ ଓ ନେତୃତ୍ୱ ଓ ଅଧିକାରୀ ସ୍ତରୀୟ ବିନିମୟ ଭ୍ରମଣ ପାଇଁ ବର୍ତ୍ତମାନର ବୁଝାମଣାପତ୍ର ସହାୟକ ହେବ
ପ୍ୟାରିସରେ ଫ୍ରାନ୍ସ ରାଷ୍ଟ୍ରପତି ଏମ୍ମାନୁଏଲ ମାକରୋଂଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ପ୍ୟାରିସରେ ଫ୍ରାନ୍ସ ରାଷ୍ଟ୍ରପତି ଏମ୍ମାନୁଏଲ ମାକରୋଂଙ୍କୁ ଭେଟିଛନ୍ତି । ଆଲୋଚନା ପରେ ଗଣମାଧ୍ୟମକୁ ଉଦବୋଧନ ଦେବା ଅବସରରେ ପ୍ରଧାନମନ୍ତ୍ରୀ ତାଙ୍କୁ ମିଳିଥିବା ଭବ୍ୟ ସମ୍ବର୍ଦ୍ଧନା ପାଇଁ ରାଷ୍ଟ୍ରପତି ମାକରୋଂଙ୍କୁ ଧନ୍ୟବାଦ ଦେବା ସହ ନିର୍ବାଚନରେ ବିଜୟ ସକାଶେ ଅଭିନନ୍ଦନ ଜଣାଇଥିଲେ । ବିଗତ ବର୍ଷ ମାନଙ୍କରେ ମାନବତା ଓ ମାନବିକ ମୂଲ୍ୟବୋଧର ସେବା ଦିଗରେ ଭାରତ ଓ ଫ୍ରାନ୍ସ ମଧ୍ୟରେ ଥିବା ବର୍ଷ ବର୍ଷର ସମ୍ପର୍କକୁ ଉଲ୍ଲେଖ କରିଥିଲେ । ଏହି ସମ୍ପର୍କ ଭବିଷ୍ୟତରେ କାଏମ ରହିବ ବୋଲି ସେ ବିଶ୍ୱାସ ପ୍ରକଟ କରିଥିଲେ । ଏହି ଉପଲକ୍ଷେ ସେ ଆନ୍ତର୍ଜାତିକ ସୌର ମେଣ୍ଟରେ ଭାରତ ଓ ଫ୍ରାନ୍ସର ଯୌଥ ଉଦ୍ୟମକୁ ଉଦାହରଣ ଭାବେ ଉପସ୍ଥାପନ କରିଥିଲେ । ପ୍ରଧାନମନ୍ତ୍ରୀ ପ୍ୟାରିସ ଜଳବାୟୁ ଚୁକ୍ତିନାମାକୁ ସମଗ୍ର ବିଶ୍ୱର ଏକ ମିଳିତ ସମ୍ପତ୍ତି ଏବଂ ମାନବ ଜାତିର ଭବିଷ୍ୟତ ପିଢ଼ିର ଆଶା ପାଇଁ ବର୍ତ୍ତମାନ ପିଢ଼ିର ଅବଦାନ ଭାବେ ବର୍ଣ୍ଣନା କରିଥିଲେ । ପୃଥିବୀ ମା’କୁ ରକ୍ଷା କରିବା ଆମର ମିଳିତ ଦାୟିତ୍ୱ ବୋଲି ସେ କହିଲେ । ତାଙ୍କ ରାଜନୈତିକ ଜୀବନରେ ପ୍ୟାରିସ ସହରକୁ ଏକ ଗୁରୁତ୍ୱପୂର୍ଣ୍ଣ ଅଂଶ ଭାବେ ସେ ବର୍ଣ୍ଣନା କରିବା ସହ ପ୍ୟାରିସ ଜଳବାୟୁ ଚୁକ୍ତି ପାଇଁ ଫ୍ରାନ୍ସ ଓ ଭାରତ କାନ୍ଧକୁ କାନ୍ଧ ମିଶାଇ କାମ କରିବେ ବୋଲି ପ୍ରଧାନମନ୍ତ୍ରୀ କହିଥିଲେ । ପରିବେଶର ସୁରକ୍ଷା ଭାରତୀୟଙ୍କ ପାଇଁ ଏକ ବିଶ୍ୱାସ ଏବଂ ଯୁଗ ଯୁଗର ପରମ୍ପରା ବୋଲି ପ୍ରଧାନମନ୍ତ୍ରୀ କହିଥିଲେ । ସେ କହିଲେ, ଭାରତ ଚୁକ୍ତିନାମା ପ୍ରତି ଅଙ୍ଗୀକାରବଦ୍ଧ ଏବଂ ଯଦିବା ଏହା ବିଫଳ ହୁଏ, ତେବେବି ଭାରତ ଅନ୍ୟମାନଙ୍କ ସହ ମିଶି ଭବିଷ୍ୟତ ପିଢ଼ିକୁ ଉପହାର ଦେବା ସକାଶେ ପରିବେଶର ସୁରକ୍ଷା ଦିଗରେ କାମ କରିବ । ଉଭୟ ନେତା ଆତଙ୍କବାଦ ଓ ମୌଳବାଦର ମୁକାବିଲା ପ୍ରସଙ୍ଗରେ ଆଲୋଚନା କରିଥିବା ପ୍ରଧାନମନ୍ତ୍ରୀ କହିଲେ । ୟୁରୋପୀୟ ସଂଘର ମିଳିତ ପ୍ରଗତିଶୀଳ ଅଭିବୃଦ୍ଧି ପାଇ ଭାରତ କାମନା କରେ ବୋଲି ପ୍ରଧାନମନ୍ତ୍ରୀ ଏହି ଅବସରରେ କହିଥିଲେ ।
ରାଜ୍ୟର କିଛି ଅଞ୍ଚଳରେ ଆସିଥିବା ବନ୍ୟା ସ୍ଥିତି ସମ୍ପର୍କରେ ଆସାମ ମୁଖ୍ୟମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା

ରାଜ୍ୟର କିଛି ଅଞ୍ଚଳରେ ଆସିଥିବା ବନ୍ୟାର ସ୍ଥିତି ସମ୍ପର୍କରେ ଜାଣିବା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସାମ ମୁଖ୍ୟମନ୍ତ୍ରୀ ଶ୍ରୀ ହିମନ୍ତ ବିଶ୍ୱ ଶର୍ମାଙ୍କ ସହ ଆଲୋଚନା କରିଛନ୍ତି । ସ୍ଥିତିର ମୁକାବିଲା ପାଇଁ କେନ୍ଦ୍ର ତରଫରୁ ସମସ୍ତ ପ୍ରକାର ସହାୟତା ପ୍ରଦାନ କରାଯିବ ବୋଲି ପ୍ରଧାନମନ୍ତ୍ରୀ ପ୍ରତିଶ୍ରୁତି ଦେଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଆସାମ ମୁଖ୍ୟମନ୍ତ୍ରୀ ଶ୍ରୀ ହିମନ୍ତ ବିଶ୍ୱ ଶର୍ମାଙ୍କ ସହ ଆଲୋଚନା କରି ରାଜ୍ୟର କିଛି ଅଞ୍ଚଳରେ ଆସିଥିବା ବନ୍ୟାର ସ୍ଥିତି ସମ୍ପର୍କରେ ଅନୁଧ୍ୟାନ କରାଗଲା । ଏହି ସ୍ଥିତିର ମୁକାବିଲା ପାଇଁ କେନ୍ଦ୍ର ପକ୍ଷରୁ ସମସ୍ତ ପ୍ରକାର ସହାୟତା ପ୍ରଦାନ କରିବାକୁ ପ୍ରତିଶ୍ରୁତି ଦେଇଛି । ପ୍ରଭାବିତ ଅଞ୍ଚଳର ବାସିନ୍ଦାଙ୍କ ସୁରକ୍ଷା ଓ ଉତ୍ତମ ସ୍ୱାସ୍ଥ୍ୟ କାମନା କରୁଛି ।”
ଜୁଲାଇ ୩୧ ତାରିଖ ପୂର୍ବାହ୍ନ ୧୧ଟାରେ ମନ୍ କି ବାତ୍‍ ର ଜୁଲାଇ ସଂସ୍କରଣକୁ ଶୁଣିବା ଲାଗି ନାଗରିକମାନଙ୍କୁ ଆମନ୍ତ୍ରଣ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତ ନାଗରିକଙ୍କୁ ଜୁଲାଇ ୩୧ ତାରିଖ ଦିନ ପୂର୍ବାହ୍ନ ୧୧ଟା ସମୟରେ ମନ କି ବାତର ଜୁଲାଇ ସଂସ୍କରଣ ଶୁଣିବାପାଇଁ ଆମନ୍ତ୍ରଣ କରିଛନ୍ତି । ପ୍ରଧାନମନ୍ତ୍ରୀ ମନ କି ବାତ ଜୁନ୍ ସଂସ୍କରଣର ପୁସ୍ତିକାକୁ ମଧ୍ୟ ସେୟାର କରିଛନ୍ତି ଯେଉଁଥିରେ ମହାକାଶରେ ଭାରତର ଗତି, କ୍ରୀଡା କ୍ଷେତ୍ରରେ ଗୌରବ, ରଥ ଯାତ୍ରା ଏବଂ ଅନ୍ୟାନ୍ୟ ବିଷୟ ରହିଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ମୁଁ ତୁମ ସମସ୍ତଙ୍କୁ ଆସନ୍ତାକାଲି, ୩୧ ଜୁଲାଇ ପୂର୍ବାହ୍ନ ୧୧ ଟା ରେ ଏହି ମାସର ମନ କି ବାତ୍‍ ଶୁଣିବାକୁ ନିମନ୍ତ୍ରଣ କରୁଛି” “ଗତ ମାସର ମଜାଦାର ବିଷୟଗୁଡିକ ଯେପରିକି ମହାକାଶରେ ଭାରତର ଗତି, କ୍ରୀଡା କ୍ଷେତ୍ରରେ ଗୌରବ, ରଥ ଯାତ୍ରା ଏବଂ ଅନ୍ୟାନ୍ୟ ବିଷୟ ଉପରେ ଏକ ପୁସ୍ତିକା ମଧ୍ୟ ସେୟାର କରୁଛି ।”
ଆମେରିକାର ପୂର୍ବତନ ରାଷ୍ଟ୍ରପତି ଜର୍ଜ ଏଚ. ଡବ୍ଲ୍ୟୁ.ବୁଶଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆମେରିକାର ପୂର୍ବତନ ରାଷ୍ଟ୍ରପତି ଜର୍ଜ ଏଚ.ଡବ୍ଲ୍ୟୁ.ବୁଶଙ୍କ ପରଲୋକରେ ଶୋକ ବ୍ୟକ୍ତ କରିଛନ୍ତି । “ପୂର୍ବତନ ରାଷ୍ଟ୍ରପତି ଜର୍ଜ ଏଚ.ଡବ୍ଲ୍ୟୁ.ବୁଶଙ୍କ ବିୟୋଗରେ ବୁଶ ପରିବାର ଏବଂ ଆମେରିକାର ଜନସାଧାରଣଙ୍କ ପ୍ରତି ସମବେଦନା । ବିଶ୍ୱ ଇତିହାସର ଏକ ଜଟିଳ ସମୟରେ ସେ ଜଣେ ଅଗ୍ରଣୀ ରାଷ୍ଟ୍ରନେତା ଥିଲେ । ଭାରତ ଏବଂ ଆମେରିକା ମଧ୍ୟରେ ଦୃଢ଼ ସମ୍ପର୍କ ପ୍ରତି ପୂର୍ବତନ ରାଷ୍ଟ୍ରପତି ଜର୍ଜ ଏଚ.ଡବ୍ଲ୍ୟୁ.ବୁଶ ବେଶ ଆଗ୍ରହୀ ଥିଲେ । ତାଙ୍କର ଅନୁପସ୍ଥିତି ସବୁବେଳେ ଅନୁଭୂତ ହେବ । ଭଗବାନ ତାଙ୍କ ଆତ୍ମାକୁ ଶାନ୍ତି ପ୍ରଦାନ କରନ୍ତୁ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
କାଲାଡି ଗ୍ରାମରେ ଥିବା ଶ୍ରୀ ଆଦି ଶଙ୍କର ଜନ୍ମ ଭୁମି କ୍ଷେତ୍ର ପରିଦର୍ଶନ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କୋଚିର କାଲାଡି ଗ୍ରାମରେ ଥିବା ଆଦି ଶଙ୍କରାଚାର୍ଯ୍ୟଙ୍କ ପବିତ୍ର ଜନ୍ମସ୍ଥାନ ଶ୍ରୀ ଆଦି ଶଙ୍କର ଜନ୍ମ ଭୂମି କ୍ଷେତ୍ର ପରିଦର୍ଶନ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟ କୋଚି ଠାରେ ଥିବା ସ୍ତୁପ (ଶ୍ରୀ କାଞ୍ଚି କାମକୋଠି ପୀଠ) ପରିଦର୍ଶନ କରିଛନ୍ତି ।
ବାରଣାସୀ ସଂସଦୀୟ କ୍ଷେତ୍ରର ଗ୍ରାମ ପ୍ରଧାନମାନଙ୍କ ସହ ପ୍ରଧାନମନ୍ତ୍ରୀଙ୍କ ମତ ବିନିମୟ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (11.08.2016) ବାରଣାସୀ ସଂସଦୀୟ କ୍ଷେତ୍ରର ଗ୍ରାମ ପ୍ରଧାନମାନଙ୍କୁ ନୂଆଦିଲ୍ଲୀସ୍ଥିତ ତାଙ୍କ ବାସଭବନରେ ଭେଟି ସ୍ଵାଗତ କରିଛନ୍ତି । ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିବାରେ ଏହା ହେଉଛି ବାରଣାସୀର ଚତୁର୍ଥ ପ୍ରତିନିଧିମଣ୍ଡଳୀ । ଆଲୋଚନା କାଳରେ ପ୍ରଧାନମନ୍ତ୍ରୀ ସ୍କୁଲରେ ଛାତ୍ରଛାତ୍ରୀଙ୍କ ଉପସ୍ଥାନ ଏବଂ ମଧ୍ୟାହ୍ନ ଭୋଜନର ମାନକୁ ନିରୀକ୍ଷଣ କରିବା ପାଇଁ ଗ୍ରାମ ପ୍ରଧାନମାନଙ୍କୁ ଉତ୍ସାହିତ କରିଥିଲେ । ନିଜ ନିଜ ଗ୍ରାମରେ ସ୍ଵଚ୍ଛତା ରକ୍ଷା ଉପରେ ଗୁରୁତ୍ଵ ଦେବାକୁ ପ୍ରଧାନମନ୍ତ୍ରୀ ସେମାନଙ୍କୁ ସଚେତନ କରାଇଥିଲେ । ପୁଅ ଝିଅ ମଧ୍ୟରେ ଥିବା ପ୍ରଭେଦ ଦୂରକରିବା ଦିଗରେ ଅଧିକ ଧ୍ୟାନ ଦେବାକୁ ପ୍ରଧାନମନ୍ତ୍ରୀ ସେମାନଙ୍କୁ ପରାମର୍ଶ ଦେଇଥିଲେ ।
ପ୍ରଧାନମନ୍ତ୍ରୀ ନାଗାଲାଣ୍ଡର ପ୍ରତିଷ୍ଠା ଦିବସରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନାଗାଲାଣ୍ଡର ପ୍ରତିଷ୍ଠା ଦିବସରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ନାଗାଲାଣ୍ଡର ପ୍ରତିଷ୍ଠା ଦିବସର ସ୍ୱତନ୍ତ୍ର ଅବସରରେ ରାଜ୍ୟର ଲୋକମାନଙ୍କୁ ଶୁଭେଚ୍ଛା । ନାଗା ସଂସ୍କୃତି ହେଉଛି ବୀରତ୍ୱ ଏବଂ ମାନବିକ ମୂଲ୍ୟବୋଧର ଉଦାହରଣ । ନାଗାଲାଣ୍ଡର ଲୋକମାନେ ଭାରତର ବିକାଶରେ ସମୃଦ୍ଧ ଅବଦାନ ରଖିଛନ୍ତି । ଆଗାମୀ ବର୍ଷରେ ନାଗାଲାଣ୍ଡର ଅଗ୍ରଗତି ପାଇଁ ମୁଁ ପ୍ରାର୍ଥନା କରୁଛି ।”
ବାଲ୍ମିକୀ ଜୟନ୍ତୀ ଅବସରରେ ମହର୍ଷି ବାଲ୍ମିକୀଙ୍କୁ ପ୍ରଣାମ ଜଣାଇଲେ ପ୍ରଧାନମନ୍ତୀ

ବାଲ୍ମିକୀ ଜୟନ୍ତୀ ଅବସରରେ ମହର୍ଷି ବାଲ୍ମିକୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଣାମ ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ବାଲ୍ମିକୀ ଜୟନ୍ତୀର ସ୍ୱତନ୍ତ୍ର ଅବସରରେ ମହର୍ଷି ବାଲ୍ମିକୀଙ୍କୁ ଶ୍ରଦ୍ଧାପୂର୍ବକ ପ୍ରଣାମ ଜଣାଉଛି । ଆମ ସମୃଦ୍ଧ ଅତୀତ ଓ ଗୌରବାବହ ସଂସ୍କୃତି ବିବରଣୀଭୁକ୍ତ କରିବାରେ ମୌଳିକ ଅବଦାନ ପାଇଁ ତାଙ୍କୁ ସ୍ମରଣ କରୁଛେ । ସାମାଜିକ ସଶକ୍ତିକରଣକୁ ସେ ପ୍ରଦାନ କରିଥିବା ଗୁରୁତ୍ୱ ଆମକୁ ପ୍ରେରିତ କରୁଛି ।”
ଭାରତ, ବ୍ରିଟେନ, ଉତ୍ତର ଆୟାର୍ଲାଣ୍ଡ ମଧ୍ୟରେ ପଶୁ ପାଳନ, ଦୁଗ୍ଧ ଉତ୍ପାଦନ ଓ ମାଛ ଚାଷ କ୍ଷେତ୍ରରେ ସହଯୋଗ ବୁଝାମଣାକୁ କ୍ୟାବିନେଟ ଅନୁମୋଦନ

ଭାରତ, ବ୍ରିଟେନ ତଥା ଉତ୍ତର ଆୟାର୍ଲାଣ୍ଡ ମଧ୍ୟରେ ପଶୁପାଳନ, ଦୁଗ୍ଧ ଉତ୍ପାଦନ ଏବଂ ମତ୍ସ୍ୟ ଚାଷ କ୍ଷେତ୍ରରେ ସହଯୋଗ ଲାଗି ବୁଝାମଣା(ଏମଓୟୁ)କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଅନୁମୋଦନ କରିଛନ୍ତି । 17.06.2018ରେ ଏହି ଏମଓୟୁ ସ୍ୱାକ୍ଷରିତ ହୋଇଥିଲା । ଏମଓୟୁର ଉଦ୍ଦେଶ୍ୟ ହେଲା – ଭାରତୀୟ ପଶୁସମ୍ପଦ ଏବଂ ମତ୍ସ୍ୟଚାଷ, ଉତ୍ପାଦନ ଏବଂ ଉତ୍ପାଦକତା ବୃଦ୍ଧି କରିବା ଉଦ୍ଦେଶ୍ୟରେ ପଶୁପାଳନ, ଡାଏରୀ ଉଦ୍ୟୋଗ ଏବଂ ମାଛ ଚାଷ କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ବିକଶିତ କରିବା । ପ୍ରଭାବ : ଏହି ଭାଗିଦାରୀ ଦ୍ୱାରା ଘରୋଇ ଉଦ୍ୟୋଗ ଏବଂ ରପ୍ତାନି ଲାଗି ଦୁଗ୍ଧ ଉତ୍ପାଦନ, ମାଛ ଚାଷ ଏବଂ ପଶୁ ଉତ୍ପାଦକୁ ବୃଦ୍ଧି କରି ପଶୁ ସମ୍ପଦର ସ୍ୱାସ୍ଥ୍ୟ, ସେମାନଙ୍କ ପାଳନ-ପୋଷଣ ଏବଂ ମତ୍ସ୍ୟପାଳନ କ୍ଷେତ୍ରରେ ସୁଧାର ଆସିବ ବୋଲି ଆଶା କରାଯାଉଛି । ପଶୁପାଳନ, ମାଛ ଚାଷ ଏବଂ ଦୁଗ୍ଧ ଉଦ୍ୟୋଗରେ ନିମ୍ନଲିଖିତ ପ୍ରସଙ୍ଗ ଜରିଆରେ ଏହି ଏମଓୟୁ ପରାମର୍ଶ ଏବଂ ସହଯୋଗକୁ ପ୍ରୋତ୍ସାହନ ଦେବ : 1. ପଶୁପାଳନ, ମାଛ ଚାଷ ଏବଂ ତତସମ୍ବନ୍ଧୀୟ ବ୍ୟାପାରରେ ଆପୋସ ସ୍ୱାର୍ଥ ସହ ଜଡ଼ିତ ପ୍ରସଙ୍ଗ 2. ପଶୁସମ୍ପଦକଙ୍କ ସ୍ୱାସ୍ଥ୍ୟ ଏବଂ ପଶୁପାଳନ, ପାଳନ-ପୋଷଣ, ଦୁଗ୍ଧ ଏବଂ ମାଛ ଚାଷରେ ସହଯୋଗ 3. ପଶୁସମ୍ପଦଙ୍କ ଉତ୍ପାଦକତା ଏବଂ ଉତ୍ପାଦନ ବଢ଼ାଇବା ଲାଗି ଅଭାବଗ୍ରସ୍ତ କ୍ଷେତ୍ରରେ ଭୋଜନ ଏବଂ ପଶୁ ଖାଦ୍ୟର ପୋଷଣ ଦୃଷ୍ଟିରୁ ସମୃଦ୍ଧ କରିବା ଏବଂ ଏହାକୁ ଅଧିକ ମାତ୍ରାରେ ଯୋଗାଣ କରିବାର ବ୍ୟବସ୍ଥା । 4. ପଶୁ ସମ୍ପଦ, ପଶୁ ପାଳନ ଏବଂ ପଶୁ ଉତ୍ପାଦର ବ୍ୟବସାୟ ସହ ଜଡ଼ିତ ବ୍ୟାପାରରେ ସ୍ୱଚ୍ଛତା 5. ପଶୁଙ୍କ ଖାଦ୍ୟ ଚାଷ ସହିତ ଉଚ୍ଚ କୌଶଳ ଯୁକ୍ତ ପଶୁଖାଦ୍ୟ ବୃକ୍ଷ ପ୍ରଜାତିର ନର୍ସରୀ ବିକଶିତ କରିବା ଏବଂ ମରୁଡ଼ିଗ୍ରସ୍ତ କ୍ଷେତ୍ରରେ ଓଦାଳିଆ ମାଟିର ସଂରକ୍ଷଣ ସହିତ ସମନ୍ୱିତ କୃଷି ପ୍ରଣାଳୀ ଅର୍ନ୍ତଗତ ପଶୁଖାଦ୍ୟ ବୃକ୍ଷ ପ୍ରଜାତିର ଚାରା ରୋପଣ ଲାଗି କୃଷି ଜଙ୍ଗଲକୁ ପ୍ରୋତ୍ସାହନ । 6. ଗବେଷଣା ଗସ୍ତ/ପାରସ୍ପରିକ ସହମତି ଥିବା କ୍ଷେତ୍ରରେ ପରୀକ୍ଷଣ ଲାଗି ବୈଜ୍ଞନିକମାନଙ୍କ ବିନିମୟର କ୍ଷେତ୍ର 7. ସୂଚନା ଏବଂ ସଂଚାର ପ୍ରଯୁକ୍ତି (ଆଇସିଟି)ର ବ୍ୟବହାର ସହିତ ଅଭିନବ କୃଷି ବିସ୍ତାର ଦୃଷ୍ଟିକୋଣ ସମ୍ବନ୍ଧୀୟ ବିଭିନ୍ନ ବିଷୟର ସୂଚନା ଲାଗି ମିଳିତ ଗବେଷଣା ନିମନ୍ତେ ସହଯୋଗ 8. ମିଳିତ ସ୍ୱାର୍ଥ ଥିବା ଅନ୍ୟ କୌଣସି ପ୍ରସଙ୍ଗ ପ୍ରତ୍ୟେକ ପକ୍ଷର ପ୍ରତିନିଧିମାନଙ୍କୁ ମିଶାଇ ଏକ ମିଳିତ କାର୍ଯ୍ୟ ଗୋଷ୍ଠୀ ଗଠନ କରାଯାଇପାରେ ଯାହାଦ୍ୱାରା ମିଳିତ କାର୍ଯ୍ୟକ୍ରମ ପ୍ରସ୍ତୁତ କରାଯାଇପାରିବ ଏବଂ ସହଯୋଗ ତଥା ବିଚାରବିମର୍ଷ କରାଯାଇପାରିବ ।
ଜୟନ୍ତୀ ବାର୍ଷିକୀରେ ସ୍ଵାମୀ ଦୟାନନ୍ଦ ସରସ୍ଵତୀଙ୍କୁପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ଵାମୀ ଦୟାନନ୍ଦ ସରସ୍ଵତୀଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “ସ୍ଵାମୀ ଦୟାନନ୍ଦ ସରସ୍ଵତୀଙ୍କ ଜୟନ୍ତୀ ଅବସରରେ ତାଙ୍କ ଅମର ଆତ୍ମା ପ୍ରତି ଗଭୀର ଶ୍ରଦ୍ଧାଞ୍ଜଳି । ସମାଜ ସଂସ୍କାର ଓ ଶୈକ୍ଷିକ ବ୍ୟବସ୍ଥାର ପରିପ୍ରସାର ଦିଗରେ ତାଙ୍କର ମହତ ଉଦ୍ୟମ କାଳ କାଳକୁ ପ୍ରଭାବିତ କରୁଥିବ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
କାଣ୍ଡଲା ବନ୍ଦରକୁ ଦୀନଦୟାଲ ବନ୍ଦର ଭାବେ ନାମିତ କରିବା ପ୍ରସ୍ତାବକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ କାଣ୍ଡଲା ବନ୍ଦରକୁ ଦୀନଦୟାଲ ବନ୍ଦର ନାଁରେ ନାମିତ କରାଯିବା ପ୍ରସ୍ତାବକୁ ମଞ୍ଜୁରି ମିଳିଛି । ଭାରତରେ ବନ୍ଦରର ନାଁ ପ୍ରାୟତଃ ଉକ୍ତ ସହର ଅବା ନଗର ନାମରେ ନାମିତ ହୋଇଥାଏ ଯେଉଁଠି ଏହା ଅବସ୍ଥିତ । ତଥାପି ସରକାର ବିଶେଷ କ୍ଷେତ୍ରରେ ଆବଶ୍ୟକ ବିଚାରବିମର୍ଶ କରି ଅତୀତରେ ଅନେକ ବନ୍ଦରର ନାଁ ପରିବର୍ତ୍ତନ କରି ମହାନ ନେତାଙ୍କ ନାମରେ ନାମିତ କରିଛନ୍ତି । କାଣ୍ଡଲା ପୋର୍ଟର ନାମ ‘ଦୀନଦୟାଲ ପୋର୍ଟ, କାଣ୍ଡଲା’ କରାଯିବା ଦ୍ୱାରା ରାଷ୍ଟ୍ରର ଏହି ମହାନ ସୁପୁତ୍ର ପଣ୍ଡିତ ଦୀନଦୟାଲ ଉପାଧ୍ୟାୟଙ୍କ ଅମୂଲ୍ୟ ଯୋଗଦାନକୁ ଦେଶ ମନେରଖିବ । ଏହାଦ୍ୱାରା ଗୁଜରାଟର ଲୋକମାନେ ବିଶେଷକରି ଯୁବବର୍ଗଙ୍କୁ ପ୍ରେରଣା ମିଳିବ, ଯେଉଁମାନେ ଏହି ମହାନ ନେତାଙ୍କ ଯୋଗଦାନ ସହ ଭଲଭାବେ ପରିଚିତ ନୁହଁନ୍ତି । ସୂଚନାଯୋଗ୍ୟ ଗୁଜରାଟର ବିଭିନ୍ନ ବର୍ଗର ସାଧାରଣ ଲୋକ ବିଶେଷକରି କଚ୍ଛ ଜିଲ୍ଲାର ଲୋକମାନେ କାଣ୍ଡଲା ବନ୍ଦରର ନାଁ ଦୀନଦୟାଲ ବନ୍ଦର କାଣ୍ଡଲା ରଖିବା ପାଇଁ ଦାବି କରିଆସୁଥିଲେ । ପଣ୍ଡିତ ଦୀନଦୟାଲ ଉପାଧ୍ୟାୟ (25.09.1916 – 01.02.1968) ଜଣେ ମହାନ ନେତା ଥିଲେ ଯିଏକି ଦେଶ ସେବା ପାଇଁ ନିଜର ଜୀବନକୁ ଉତ୍ସର୍ଗ କରିଥିଲେ ।
ବସନ୍ତପଞ୍ଚମୀ ଏବଂ ସରସ୍ୱତୀ ପୂଜା ଅବସରରେ ପ୍ରଧାନମନ୍ତ୍ରୀ ଲୋକଙ୍କୁ ଅଭିନନ୍ଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବସନ୍ତପଞ୍ଚମୀ ଏବଂ ସରସ୍ୱତୀ ପୂଜା ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ସମସ୍ତ ଦେଶବାସୀଙ୍କୁ ବସନ୍ତପଞ୍ଚମୀ ଏବଂ ସରସ୍ୱତୀ ପୂଜାର ଶୁଭେଚ୍ଛା । ମା ଶାରଦାଙ୍କ ଆଶୀର୍ବାଦ ଆପଣ ସମସ୍ତଙ୍କ ଉପରେ ରହୁ ଏବଂ ରିତୁରାଜ ବସନ୍ତ ସମସ୍ତଙ୍କ ଜୀବନରେ ଆନନ୍ଦ ଭରି ଦିଅନ୍ତୁ ।”
ବୀମା ନିୟାମକ କ୍ଷେତ୍ରରେ ଭାରତ, ଆମେରିକା ବୁଝାମଣାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଭାରତୀୟ ବୀମା ନିୟାମକ ଏବଂ ବିକାଶ ପ୍ରାଧିକରଣ (ଆଇଆରଡିଏଆଇ) ଏବଂ ଆମେରିକାର ସଂଘୀୟ ବୀମା କାର୍ଯ୍ୟାଳୟ ମଧ୍ୟରେ ବୁଝାମଣାପତ୍ର (ଏମଓୟୁ) ସ୍ୱାକ୍ଷର କରିବା ପ୍ରସ୍ତାବକୁ ଅନୁମୋଦନ କରିଛନ୍ତି । ଏମଓୟୁରେ ଥିବା ବ୍ୟବସ୍ଥା ଅନୁଯାୟୀ ସଂକ୍ଷିପ୍ତ ବିବରଣୀ ଏବଂ ଅନ୍ୟ ଆଇନ ସମ୍ମତ ଉତ୍ତରଦାୟିତ୍ୱ ସମ୍ପର୍କରେ ସୂଚନା ଏବଂ ଗବେଷଣା ସହାୟତାର ଆଦାନପ୍ରଦାନ କରିବା ସହିତ ସହଯୋଗ ଏବଂ ସମନ୍ୱୟ ଲାଗି ଏକ ରୂପରେଖ ପ୍ରଦାନ କରିବ । ଏମଓୟୁ ଅନ୍ତର୍ଗତ ଉଭୟ ଦେଶ ବିଭିନ୍ନ ନିୟାମକ କାର୍ଯ୍ୟ ଉପରେ ନିଜସ୍ୱ ଅଭିଜ୍ଞତା ବାଂଟିବା ଏବଂ ପ୍ରଶିକ୍ଷର ଗତିବିଧି ସହିତ ଆପୋସ ସହାୟତା ପ୍ରଦାନ କରିବେ । ଭାରତ ଏବଂ ଆମେରିକା ଅନ୍ତର୍ଜାତୀୟ ମାନଦଣ୍ଡ ପ୍ରତିଷ୍ଠା କରିବା ସମ୍ବନ୍ଧୀୟ ଗତିବିଧି ଉପରେ ସହଯୋଗ ବୃଦ୍ଧି ଜାରି ରଖିବା, ଆର୍ଥିକ ସ୍ଥିରତା ଆଣିବା ଏବଂ ବୀମା କ୍ଷେତ୍ରର ସୁଦୃଢ଼ ମିତବ୍ୟୟୀ ନିୟାମକ ଜରିଆରେ ଉପଭୋକ୍ତା ସଂରକ୍ଷଣ ବିକାଶ ଏବଂ କାର୍ଯ୍ୟାନ୍ୱୟନ ଲାଗି ମଧ୍ୟ ସହମତ ହୋଇଛନ୍ତି ।
ଜାପାନ ପ୍ରଧାନମନ୍ତ୍ରୀଙ୍କ ସହିତ ଦ୍ବିପାକ୍ଷିକ ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଉଦଘାଟନୀ ବକ୍ତବ୍ୟ

ମହାମହିମ, ଆଜି ଏକ ଦୁଃଖଦ ବେଳାରେ ଆମ ଦୁହିଁଙ୍କର ଭେଟ ହୋଇଛି । ଆଜି ଜାପାନରେ ଆସି ପହଞ୍ଚିବା ପରେ, ମୁଁ ଅଧିକ ଶୋକାଭିଭୂତ ଅନୁଭବ କରୁଛି । କାରଣ ଗତ ଥର ଯେତେବେଳେ ମୁଁ ଏଠାକୁ ଆସିଥିଲି ଆବେ ସାନଙ୍କ ସହିତ ଦୀର୍ଘ ସମୟ ଧରି କଥା ହୋଇଥିଲି । ତା’ଛଡ଼ା ଫେରିଯିବା ପରେ ଏମିତି ଏକ ଦୁଃଖଦ ଖବର ଶୁଣିବାର ପରିସ୍ଥିତି ଉପୁଜିବ ବୋଲି କେବେ କଳ୍ପନା ସୁଦ୍ଧା କରିପାରିନଥିଲି । ଆବେ ସାନ ଏବଂ ତାଙ୍କ ସହ ଆପଣ ମଧ୍ୟ ବିଦେଶ ମନ୍ତ୍ରୀ ଭାବେ ଭାରତ ଏବଂ ଜାପାନ ସମ୍ପର୍କକୁ ନୂଆ ଉଚ୍ଚତାକୁ ନେଇ ଯାଇଛନ୍ତି । ଅନେକ କ୍ଷେତ୍ରରେ ଏହି ସମ୍ପର୍କକୁ ଅଧିକ ବିସ୍ତାରିତ କରିଛନ୍ତି । ଆମର ବନ୍ଧୁତା, ଭାରତ- ଜାପାନ ମୈତ୍ରୀ ବିଶ୍ବସ୍ତରରେ ଏକ ପ୍ରଭାବ ସୃଷ୍ଟି କରିବାରେ ବହୁତ ବଡ଼ ଭୂମିକା ନିର୍ବାହ କରିଛି । ଆଉ ଏ ସବୁ ପାଇଁ ଆଜି ଭାରତର ଜନସାଧାରଣ ଆବେ ସାନଙ୍କୁ ଖୁବ୍‌ ମନେ ପକାଉଛନ୍ତି, ଜାପାନକୁ ମନେ ପକାଉଛନ୍ତି । ଭାରତ ସବୁବେଳେ ଏକ ପ୍ରକାରରେ ତାଙ୍କର ଅନୁପସ୍ଥିତି ଜନିତ ଶୂନ୍ୟସ୍ଥାନକୁ ଅନୁଭବ କରୁଛି । କିନ୍ତୁ ମୋର ବିଶ୍ବାସ ରହିଛି ଯେ ଆପଣଙ୍କ ନେତୃତ୍ବରେ ଭାରତ- ଜାପାନ ସମ୍ପର୍କ ଆହୁରି ଅଧିକ ନିବିଡ଼ ହେବ, ଆହୁରି ଅଧିକ ଉଚ୍ଚତା ଛୁଇଁବ । ଆମେ ବିଶ୍ବର ସମସ୍ୟା ସମାଧାନ କରିବାରେ ଏକ ଉପଯୁକ୍ତ ଭୂମିକା ନିର୍ବାହ କରିବା ଲାଗି ସକ୍ଷମ ହୋଇପାରିବୁ, ମୋର ସମ୍ପୂର୍ଣ୍ଣ ବିଶ୍ବାସ ରହିଛି ।
ଖାଇବା ତେଲ, ତୈଳବୀଜ ଓ ଡାଲିର ସେଂଟ୍ରାଲ ଅର୍ଡର ଅବଧି ବୃଦ୍ଧିକୁ କେବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ଖାଇବା ତେଲ ଓ ତୈଳବୀଜର ପ୍ରଚଳିତ 2015 ସେପ୍ଟେମ୍ବର 28ର ସେଂଟ୍ରାଲ ଅର୍ଡରର ଅବଧିକୁ ସମ୍ପ୍ରସାରଣ ଓ ଡାଲି ପାଇଁ ଜାରି 2015 ଅକ୍ଟୋବର 18 ତାରିଖ ସେଂଟ୍ରାଲ ଅର୍ଡରକୁ 2016 ଅକ୍ଟୋବର 1 ରୁ 2017 ସେପ୍ଟେମ୍ବର 30 ତାରିଖ ପର୍ଯ୍ୟନ୍ତ ସମ୍ପ୍ରସାରଣ କରାଯାଇଛି । ଏହାର ମୁଖ୍ୟ ଉଦ୍ଦେଶ୍ୟ ହେଉଛି କଂଟ୍ରୋଲ ଅର୍ଡର ଉପରେ କେନ୍ଦ୍ର ସରକାରଙ୍କ ପୂର୍ବ ସହମତି ନେଇ ରାଜ୍ୟ ସରକାରମାନେ ଡାଲି, ତୈଳବୀଜ ଓ ଖାଇବା ତେଲର ଆବଶ୍ୟକତା ଅନୁରୂପ ଷ୍ଟକ୍ ଲିମିଟ୍ ଓ ଲାଇସେନ୍ସ ଦେଇପାରିବେ । ଏହାଦ୍ୱାରା ବଜାରରେ ସାଧାରଣ ଲୋକଙ୍କ ପାଇଁ ଏସବୁ ସାମଗ୍ରୀର ଉପଲବ୍ଧତାରେ ସୁଧାର ଆସିବ ତଥା କଳାବଜାରୀ ଓ ମୁନଫାଖୋର ନିୟନ୍ତ୍ରଣ ହେବେ ।
ଓଡ଼ିଶାର ଚଣ୍ଡିଖୋଲ ଓ କର୍ଣ୍ଣାଟକର ପାଦୁରଠାରେ ଅତିରିକ୍ତ 6.5 ନିୟୁତ ଟନ ଭୂତଳ ତୈଳ ଭଣ୍ଡାର ପ୍ରତିଷ୍ଠା ପ୍ରସ୍ତାବକୁ କ୍ୟାବିନେଟର ଅନୁମୋଦନ

ଓଡ଼ିଶାର ଚଣ୍ଡିଖୋଲ ଏବଂ କର୍ଣ୍ଣାଟକର ପାଦୁରଠାରେ ଅତିରିକ୍ତ 6.5 ନିୟୁତ ମେଟ୍ରିକ ଟନ(ଏମଏମଟି) କ୍ଷମତାବିଶିଷ୍ଟ ରଣନୈତିକ ଭୂତଳ ତୈଳ ଭଣ୍ଡାର (ଏସପିଆର) ପ୍ରତିଷ୍ଠା କରାଯିବ । ଏହାଛଡ଼ା ଏହି ଦୁଇଟି ଏସପିଆର ପାଇଁ ସମର୍ପିତ ଏସପିଏମ (ସିଙ୍ଗଲ ପଏଂଟ ମୁରିଂ) ନିର୍ମାଣ କରାଯିବ । ଏ ସଂକ୍ରାନ୍ତ ପ୍ରସ୍ତାବକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଅନୁମୋଦନ କରିଛନ୍ତି । ଚଣ୍ଡିଖୋଲ ଏବଂ ପାଦୁରଠାରେ ନିର୍ମାଣ ହେବାକୁ ଥିବା ଏହି ତୈଳ ଭଣ୍ଡାର ଭୂତଳ ସୁଡ଼ଙ୍ଗ ମଧ୍ୟରେ ରହିବ ଏବଂ ଏଗୁଡ଼ିକର କ୍ଷମତା ଯଥାକ୍ରମେ 4 ଏମଏମଟି ଏବଂ 2.5 ଏମଏମଟି ହେବ । ସୂଚନାଯୋଗ୍ୟ ଯେ 2017-18 ବଜେଟରେ ଦୁଇଟି ଅତିରିକ୍ତ ତୈଳ ଭଣ୍ଡାର ପ୍ରତିଷ୍ଠା ଲାଗି କେନ୍ଦ୍ର ସରକାର ଘୋଷଣା କରିଥିଲେ । ଭାରତ ସରକାରଙ୍କ ବଜେଟ ସହଯୋଗ ପରିମାଣ ହ୍ରାସ କରିବା ଲାଗି ଏହି ପ୍ରକଳ୍ପକୁ ପିପିପି ବା ସରକାରୀ-ଘରୋଇ ଭାଗିଦାରୀ ମଡେଲ ଆଧାରରେ ନିର୍ମାଣ କରାଯିବା ଲାଗି ନୀତିଗତ ମଞ୍ଜୁରି ପ୍ରଦାନ କରାଯାଇଛି । ସମ୍ଭାବିତ ନିବେଶକଙ୍କ ସମେତ ବଜାର ଆବଶ୍ୟକତାକୁ ପୂରଣ କରିବା ଲାଗି ରୋଡ-ଶୋ/ପ୍ରଦର୍ଶନୀ ଆୟୋଜନ କରାଯିବା ପରେ ଅର୍ଥମନ୍ତ୍ରଣାଳୟର ପରାମର୍ଶକ୍ରମେ ପେଟ୍ରୋଲିୟମ ଏବଂ ପ୍ରାକୃତିକ ବାଷ୍ପ ମନ୍ତ୍ରଣାଳୟ ଏହି ପ୍ରକଳ୍ପ ପାଇଁ ଭାଗିଦାରୀର ସର୍ତ ଏବଂ ନିୟମାବଳୀ ନିର୍ଦ୍ଧାରଣ କରିବ । ପୂର୍ବରୁ ଆଇଏସପିଆରଏଲ ପକ୍ଷରୁ ଅଶୋଧିତ ତୈଳ ସଂରକ୍ଷଣ କରି ରଖିବା ପାଇଁ ତିନୋଟି ସ୍ଥାନରେ 5.33 ମେଟ୍ରିକ ଟନ କ୍ଷମତା ବିଶିଷ୍ଟ ଭୂତଳ ସୁଡ଼ଙ୍ଗ ନିର୍ମାଣ କରାଯାଇସାରିଛି । ଏଗୁଡ଼ିକ ହେଲା- ବିଶାଖାପାଟଣା (1.33 ଏମଏମଟି), ମାଙ୍ଗାଲୋର (1.5 ଏମଏମଟି) ଏବଂ ପାଦୁର (2.5 ଏମଏମଟି) । 2016-17 ଆର୍ଥିକ ବର୍ଷର ପେଟ୍ରୋଲିୟମ ବ୍ୟବହାର ତଥ୍ୟ ଅନୁଯାୟୀ ପ୍ରଥମ ପର୍ଯ୍ୟାୟରେ ତୈଳ ଭଣ୍ଡାର କାର୍ଯ୍ୟକ୍ରମରେ ନିର୍ମାଣ କରାଯାଇଥିବା 5.33 ଏମଏମଟି କ୍ଷମତା ବିଶିଷ୍ଟ ଅଶୋଧିତ ତୈଳ ଭଣ୍ଡାର 10 ଦିନ ପର୍ଯ୍ୟନ୍ତ ଭାରତର ଇନ୍ଧନ ଆବଶ୍ୟକତା ପୂରଣ କରାଯିବ । ଅତିରିକ୍ତ 6.5 ଏମଏମଟି କ୍ଷମତାବିଶିଷ୍ଟ ରଣନୈତିକ ପେଟ୍ରେଲିୟମ ଭଣ୍ଡାର ସୁବିଧା ନିର୍ମାଣ କରିବା ପ୍ରସ୍ତାବକୁ କ୍ୟାବିନେଟ ଅନୁମୋଦନ କରିବା ପରେ ଏହାର ଅତିରିକ୍ତ 12 ଦିନ ପର୍ଯ୍ୟନ୍ତ ଅଶୋଧିତ ତୈଳ ଆବଶ୍ୟକତାକୁ ପୂରଣ କରିପାରିବ ଏବଂ ଏହା ଭାରତର ଶକ୍ତି ନିରାପତାକୁ ସୁନିଶ୍ଚିତ କରିବ ବୋଲି ଆଶା କରାଯାଉଛି । ଚଣ୍ଡିଖୋଲ ଏବଂ ପାଦୁରରେ ତୈଳ ଭଣ୍ଡାର ନିର୍ମାଣ ସମୟରେ ଓଡ଼ିଶା ଏବଂ କର୍ଣ୍ଣାଟକରେ ଗୁରୁତ୍ୱପୂର୍ଣ୍ଣ ପ୍ରତ୍ୟକ୍ଷ ଏବଂ ପରୋକ୍ଷ ନିଯୁକ୍ତି ପାଇଁ ସୁଯୋଗ ସୃଷ୍ଟି ହେବ ।
ପ୍ରଧାନମନ୍ତ୍ରୀ ଆସନ୍ତାକାଲି ଯିବେ ରାଜସ୍ଥାନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି (07 ଜୁଲାଇ, 2018) ରାଜସ୍ଥାନର ଜୟପୁର ଗସ୍ତ କରିବେ । ପ୍ରଧାନମନ୍ତ୍ରୀ ଏକ ସାଧାରଣ ସଭାରେ କେନ୍ଦ୍ର ଏବଂ ରାଜସ୍ଥାନ ସରକାରଙ୍କ ଯୋଜନାରରୁ ଲାଭ ପାଇଥିବା 12ଜଣ ହିତାଧିକାରୀଙ୍କ ଅନୁଭୂତି ନେଇ ତିଆରି ହୋଇଥିବା ଦୃଶ୍ୟ-ଶ୍ରାବ୍ୟ ଉପସ୍ଥାପନାକୁ ଦେଖିବେ । ରାଜସ୍ଥାନ ମୁଖ୍ୟମନ୍ତ୍ରୀ ଶ୍ରୀମତୀ ବସୁନ୍ଧରା ରାଜେଙ୍କ ପକ୍ଷରୁ ଏହି ଉପସ୍ଥାପନା କରାଯିବାର କାର୍ଯ୍ୟକ୍ରମ ରହିଛି । ଯୋଜନାଗୁଡିକ ହେଲା – ପ୍ରଧାନମନ୍ତ୍ରୀ ଉଜ୍ଜ୍ଵଳା ଯୋଜନା ପ୍ରଧାନମନ୍ତ୍ରୀ ମୁଦ୍ରା ଯୋଜନା ପ୍ରଧାନମନ୍ତ୍ରୀ ଆବାସ ଯୋଜନା ସ୍କିଲ ଇଣ୍ଡିଆ ରାଷ୍ଟ୍ରୀୟ ଶିଶୁ ସ୍ୱାସ୍ଥ୍ୟ କାର୍ଯ୍ୟକ୍ରମ ମୁଖ୍ୟମନ୍ତ୍ରୀ ରାଜଶ୍ରୀ ଯୋଜନା ଭାମାସାହ ସ୍ୱାସ୍ଥ୍ୟ ବୀମା ଯୋଜନା ମୁଖ୍ୟମନ୍ତ୍ରୀ ଜଳ ସ୍ଵାବଲମ୍ବନ ଅଭିଯାନ ଶ୍ରମିକ କଲ୍ୟାଣ କାର୍ଡ ମୁଖ୍ୟମନ୍ତ୍ରୀ ପାଳନହାର ଯୋଜନା ଛାତ୍ର ସ୍କୁଟି ବିତରଣ ଯୋଜନା ଦୀନ ଦୟାଲ ବରିଷ୍ଠ ନାଗରିକ ତୀର୍ଥ ଯାତ୍ରା ଯୋଜନା ଏହି ଅବସରରେ ପ୍ରଧାନମନ୍ତ୍ରୀ 2100 କୋଟି ଟଙ୍କା ବ୍ୟୟ ଅଟକଳରେ ନିର୍ମାଣ ହେବାକୁ ଥିବା 13 ଗୋଟି ସହରାଞ୍ଚଳ ଭିତ୍ତିଭୂମି ପ୍ରକଳ୍ପଗୁଡିକର ଆଧାରଶିଳା ରଖିବେ । ଏହା ମଧ୍ୟରୁ ପ୍ରମୁଖ ପ୍ରକଳ୍ପଗୁଡିକ ହେଲା – ଉଦୟପୁର ସହର ପାଇଁ ସମନ୍ଵିତ ଭିତ୍ତିଭୂମି ପେକେଜ ନିର୍ମାଣ ଆଜମେର ପାଇଁ ବିସ୍ତୃତ ସଡକ ପ୍ରକଳ୍ପ ନିର୍ମାଣ ଆଜମେର, ଭିଲୱାରା, ବିକାନୀର, ହନୁମାନଗଡ, ସିକ୍କର ଏବଂ ମାଉଣ୍ଟ ଆବୁ ଲାଗି ଜଳ ଯୋଗାଣ ଓ ଆବର୍ଜନା ପ୍ରକଳ୍ପ ନିର୍ମାଣ ଢୋଲପୁର, ନାଗାଉର, ଆଲୱର ଏବଂ ଯୋଧପୁର ପାଇଁ ଏସଟିପିଗୁଡିକର ଉନ୍ନତିକରଣ ବୁନ୍ଦି, ଆଜମେର ଓ ବିକାନୀର ଜିଲ୍ଲାରେ ପ୍ରଧାନମନ୍ତ୍ରୀ ଆବାସ ଯୋଜନା (ସହରାଞ୍ଚଳ) ଅଧୀନରେ ପ୍ରକଳ୍ପ ନିର୍ମାଣ କୋଟାଠାରେ ଦଶହରା ମଇଦାନର ଦ୍ଵିତୀୟ ପର୍ଯ୍ୟାୟ ନିର୍ମାଣ ଏସବୁ ବ୍ୟତୀତ ପ୍ରଧାନମନ୍ତ୍ରୀ ଏକ ସାଧାରଣ ସଭାକୁ ସମ୍ବୋଧିତ କରିବାର କାର୍ଯ୍ୟକ୍ରମ ରହିଛି ।
ଜୟନ୍ତୀ ଅବସରରେ ଭଗବାନ ବିର୍ସା ମୁଣ୍ଡାଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ଜୟନ୍ତୀ ଅବସରରେ ଭଗବାନ ବିର୍ସା ମୁଣ୍ଡାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି । ସ୍ୱାଧୀନତା ସଂଗ୍ରାମକୁ ଶାଣିତ କରିବାରେ ତାଙ୍କ ଅବଦାନ ତଥା ଆଦିବାସୀ ସମାଜର ସ୍ୱାର୍ଥ ରକ୍ଷା ପାଇଁ ତାଙ୍କ ଲଢେଇକୁ ଶ୍ରୀ ମୋଦୀ ମନେ ପକାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ଭଗବାନ ବିର୍ସା ମୁଣ୍ଡା ଜୀଙ୍କୁ ତାଙ୍କ ଜୟନ୍ତୀ ଅବସରରେ ଭାବପୂର୍ଣ୍ଣ ଶ୍ରଦ୍ଧାଞ୍ଜଳି । ସ୍ୱାଧୀନତା ସଂଗ୍ରାମକୁ ଶାଣିତ କରିବା ସହ ଆଦିବାସୀ ସମାଜର ସ୍ୱାର୍ଥ ରକ୍ଷା ପାଇଁ ସେ ସଦା ସଂଘର୍ଷରତ ଥିଲେ । ଦେଶ ପାଇଁ ତାଙ୍କ ଅବଦାନ ସର୍ବଦା ସ୍ମରଣୀୟ ରହିବ ।”
ପ୍ରଧାନମନ୍ତ୍ରୀଙ୍କୁ କୃଷି, ଆନୁଷଙ୍ଗିକ କ୍ଷେତ୍ର ସମ୍ପର୍କରେ ଅଭିମତ ଉପସ୍ଥାପନ କଲେ ସଚିବଗୋଷ୍ଠୀ

ଭରତ ସରକାରଙ୍କ ଏକ ସଚିବସ୍ତରୀୟ ଗୋଷ୍ଠୀ ଆଜି (05.01.2017) ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ “କୃଷି ଓ ଆନୁଷଙ୍ଗିକ କ୍ଷେତ୍ର” ପ୍ରସଙ୍ଗରେ ଅଭିମତ ପ୍ରଦାନ କରିଛନ୍ତି । ଏହି ଉପସ୍ଥାପନା ବେଳେ କେନ୍ଦ୍ର ମନ୍ତ୍ରୀବୃନ୍ଦ ଓ ନୀତି ଆୟୋଗର ବରିଷ୍ଠ ପଦାଧିକାରୀମାନେ ଉପସ୍ଥିତ ଥିଲେ । ପ୍ରଧାନମନ୍ତ୍ରୀଙ୍କୁ ସଚିବସ୍ତରୀୟ ଗୋଷ୍ଠୀର ଏହା ପଞ୍ଚମ ଉପସ୍ଥାପନା । ଏହିଭଳି ବିଭିନ୍ନ ପ୍ରସଙ୍ଗ ଉପରେ 9ଟି ଉପସ୍ଥାପନା କରାଯିବ ।
ପ୍ରତିଷ୍ଠା ଦିବସ ଅବସରରେ ଏନଡିଆରଏଫ ଟିମକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ଜାତୀୟ ବିପର୍ଯ୍ୟୟ ପ୍ରଶମନ ବଳ (ଏନଡିଆରଏଫ) ଟିମର ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟ ଶୃଙ୍ଖଳରେ କହିଛନ୍ତି; “ପରିଶ୍ରମୀ @NDRFHQ ଟିମକୁ ପ୍ରତିଷ୍ଠା ଦିବସ ଅବସରରେ ଶୁଭେଚ୍ଛା ଜଣାଉଛି । ସାଧାରଣତଃ ଆହ୍ୱାନମୂଳକ ପରିସ୍ଥିତିରେ ଉଦ୍ଧାର ଓ ରିଲିଫ ଅଭିଯାନଗୁଡିକରେ ସେମାନେ ଅଗ୍ରଣୀ ଭୂମିକା ତୁଲାନ୍ତି । ଏନଡିଆରଏଫର ସାହସ ଓ କର୍ତ୍ତବ୍ୟପରାୟଣତା ବେଶ ପ୍ରେରଣାଦାୟୀ । ଭବିଷ୍ୟତ ପାଇଁ ସେମାନଙ୍କୁ ଶୁଭକାମନା ଜଣାଉଛି । ସରକାର ଓ ନୀତି ନିର୍ଦ୍ଧାରକଙ୍କ ପାଇଁ ବିପର୍ଯ୍ୟୟ ପ୍ରବନ୍ଧନ ବେଶ ଗୁରୁତ୍ୱପୂର୍ଣ୍ଣ ପ୍ରସଙ୍ଗ । ବିପର୍ଯ୍ୟୟ ପ୍ରଶମନ ପାଇଁ ବିପର୍ଯ୍ୟୟ ପ୍ରବନ୍ଧନ ଦଳର ତ୍ୱରିତ ପ୍ରତିକ୍ରିୟା ସହିତ ଆମକୁ ବିପର୍ଯ୍ୟୟ ନିରୋଧୀ ଭିତ୍ତିଭୂମି ସମ୍ପର୍କରେ ଚିନ୍ତା କରିବାକୁ ପଡିବ ଓ ଏହି ପ୍ରସଙ୍ଗରେ ଗବେଷଣା ସମ୍ପର୍କରେ ଧ୍ୟାନ ଦେବାକୁ ହେବ । ଭାରତ ‘ବିପର୍ଯ୍ୟୟ ନିରୋଧୀ ଭିତ୍ତିଭୂମି ମଞ୍ଚ’ ଗଠନ କରି ପ୍ରୟାସ ଆରମ୍ଭ କରିଛି । ଯେକୌଣସି ଆହ୍ୱାନମୂଳକ ପରିସ୍ଥିତିରେ ଅଧିକରୁ ଅଧିକ ଜୀବନ ଓ ସମ୍ପତ୍ତି ରକ୍ଷା କରିବା ପାଇଁ ଆମେ ଆମ ଏନଡିଆରଏଫ ଦଳଗୁଡିକର ଦକ୍ଷତା ବୃଦ୍ଧି କରିବାକୁ ଉଦ୍ୟମ କରୁଛୁ ।”
ନରଓ୍ୱେ ପ୍ରଧାନମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିବା ମହାମହିମ ଜୋନାସ ଗର ଷ୍ଟୋରଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ନରଓ୍ୱେ ପ୍ରଧାନମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିବା ମହାମହିମ ଜୋନାସ ଗର ଷ୍ଟୋରଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ନରଓ୍ୱେ ପ୍ରଧାନମନ୍ତ୍ରୀ କାର୍ଯ୍ୟାଳୟର ଦାୟିତ୍ୱ ଗ୍ରହଣ କରିଥିବାରୁ @ଜୋନାସଗରଷ୍ଟୋରଙ୍କୁ ଅଭିନନ୍ଦନ ଜଣାଉଛି । ଭାରତ- ନରଓ୍ୱେ ସମ୍ପର୍କ ଆହୁରି ମଜବୁତ କରିବା ପାଇଁ ଆପଣଙ୍କ ସହ ମିଳିତ ଭାବେ କାମ କରିବାକୁ ଆଗଭର ଅଛି ।”
ବିଜୟ ଦିବସ ଅବସରରେ ୧୯୭୧ ଯୁଦ୍ଧ ବିଜୟ ପାଇଁ ସଶସ୍ତ୍ର ବାହିନୀକୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଜୟ ଦିବସ ଅବସରରେ ସଶସ୍ତ୍ର ବାହିନୀର ସେହି ସମସ୍ତ ସାହସୀ ଯବାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି, ଯେଉଁମାନେ ୧୯୭୧ ଯୁଦ୍ଧରେ ଭାରତ ପାଇଁ ଏକ ଅବିଶ୍ୱସନୀୟ ବିଜୟ ହାସଲ କରିଥିଲେ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ବିଜୟ ଦିବସ ଅବସରରେ ମୁଁ ସଶସ୍ତ୍ର ବାହିନୀର ସେହି ସମସ୍ତ ସାହସୀ ଯବାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛି, ଯେଉଁମାନେ ୧୯୭୧ ଯୁଦ୍ଧରେ ଭାରତ ପାଇଁ ଏକ ଅବିଶ୍ୱସନୀୟ ବିଜୟ ହାସଲ କରିଥିଲେ । ଦେଶକୁ ନିରାପଦ ତଥା ସୁରକ୍ଷିତ ରଖିବା ପାଇଁ ସଶସ୍ତ୍ର ବାହିନୀ ନିକଟରେ ଦେଶ ସର୍ବଦା ଋଣୀ ।”
ମଧ୍ୟପ୍ରଦେଶର ଜବଲପୁର ଠାରେ ଏକ ଡାକ୍ତରଖାନାରେ ଅଗ୍ନିକାଣ୍ଡଜନିତ ମୃତ୍ୟୁ ଘଟଣାରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶର ଜବଲପୁର ଠାରେ ଏକ ଡାକ୍ତରଖାନାରେ ଅଗ୍ନିକାଣ୍ଡ ଯୋଗୁଁ ହୋଇଥିବା ମୃତ୍ୟୁ ଘଟଣାରେ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି; “ମଧ୍ୟପ୍ରଦେଶର ଜବଲପୁର ଠାରେ ଏକ ଡାକ୍ତରଖାନାରେ ଅଗ୍ନିକାଣ୍ଡଜନିତ ମୃତ୍ୟୁ ଘଟଣାରେ ବେଶ ଦୁଃଖିତ । ଶୋକସନ୍ତପ୍ତ ପରିବାରଗୁଡିକୁ ସମବେଦନା ଜଣାଉଛି । ଆହତମାନଙ୍କ ଦ୍ରୁତ ଆରୋଗ୍ୟ କାମନା କରୁଛି । ପ୍ରଭାବିତମାନଙ୍କୁ ସ୍ଥାନୀୟ ପ୍ରଶାସନ ପକ୍ଷରୁ ସମସ୍ତ ପ୍ରକାର ସହାୟତା ପ୍ରଦାନ କରାଯାଉଛି: ପ୍ରଧାନମନ୍ତ୍ରୀ”
ଆଉ ୬ ଗୋଟି  ନୂତନ ଆଇ.ଆଇ.ଟି ସ୍ଥାପନ ପ୍ରସ୍ତାବକୁ କ୍ୟାବିନେଟର ପିଛିଲା ଅନୁମୋଦନ

ଦେଶରେ ଆଉ ୬ ଗୋଟି ନୂତନ ଆଇ.ଆଇ.ଟି ସ୍ଥାପନ ପ୍ରସ୍ତାବକୁ କେନ୍ଦ୍ର କ୍ୟାବିନେଟ ପିଛିଲାଭାବେ ଅନୁମୋଦନ ଦେଇଛନ୍ତି । ସେଥିପାଇଁ ପ୍ରଚଳିତ ଆଇନର ସଂଶୋଧନ ପ୍ରସ୍ତାବକୁ ମଧ୍ୟ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଅନୁମୋଦନ ଦେଇଛନ୍ତି । ଦେଶରେ ଆଇ.ଆଇ.ଟି ସ୍ଥାପନ ନିମନ୍ତେ ଦି ଇଷ୍ଟିଚ୍ୟୁଟ ଅଫ ଟେକ୍ନୋଲୋଜି ଆକ୍ଟ – ୧୯୬୧ ପ୍ରଚଳିତ ଥିବାରୁ ସେଥିରେ ନୂତନ ଆଇ.ଆଇ.ଟି ଗୁଡିକୁ ସାମିଲ କରାଯାଇ ଜାତୀୟ ପ୍ରତିଷ୍ଠାନ ଭାବେ ଘୋଷଣା କରାଯାଇଛି । ସେହି ନୂତନ ଆଇ.ଆଇ.ଟି ଗୁଡିକ ଆନ୍ଧ୍ର ପ୍ରଦେଶର ତିରୁପତି, କେରଳର ପାଲକଡ, କର୍ଣ୍ଣାଟକର ଧାରୱାଡ, ଛତିଶଗଡର ଭିଲାଇ, ଗୋଆର ଗୋଆ ଏବଂ ଜାମ୍ମୁ-କାଶ୍ମୀରର ଜାମ୍ମୁ ଠାରେ ସ୍ଥାପନ ହେଉଛି । ଏହାଛଡା ଧାନବାଦଠାରେ ଥିବା ଇଣ୍ଡିଆନ ସ୍କୁଲ ଅଫ ମାଇନ୍ସ (ଆଇ.ଏସ.ଏମ) କୁ ମଧ୍ୟ ଅନ୍ୟତମ ଆଇ.ଆଇ.ଟି ଭାବେ ନୂତନ ସଂଶୋଧିତ ଆଇନରେ ମାନ୍ୟତା ପ୍ରଦାନ କରାଯାଇଛି । ଏହାକୁ ମଧ୍ୟ ଜାତୀୟ ପ୍ରତିଷ୍ଠାନ ଭାବେ ଘୋଷଣା କରାଯାଇଛି ।
ଇଟାଲୀ ପ୍ରଧାନମନ୍ତ୍ରୀଙ୍କ ଭାରତ ଗସ୍ତ ଅବସରରେ ସ୍ଵାକ୍ଷରିତ ବୁଝାମଣା/ରାଜିନାମାର ତାଲିକା (ଅକ୍ଟୋବର 30, 2017)

କ୍ରମିକ ସଂଖ୍ୟା ବୁଝାମଣାର ନାମ Name of MO. ଇଟାଲୀୟ ବାଣିଜ୍ୟ ସଂସ୍ଥା ଏବଂ ଇନଭେସ୍ଟ ଇଣ୍ଡିଆ ମଧ୍ୟରେ ପାରସ୍ପରିକ ପୁଞ୍ଜିନିବେଶ ପ୍ରୋତ୍ସାହନା ପାଇଁ ବୁଝାମଣା ମିଷ୍ଟର ମାଇକଲ ସ୍କାନାଭିନୀ ପ୍ରେସିଡେଣ୍ଟ, ଇଟାଲୀୟ ବାଣିଜ୍ୟ ସଂସ୍ଥା ଶ୍ରୀ ଦୀପକ ବାଗଲା, ସିଇଓ, ଇନଭେସ୍ଟ ଇଣ୍ଡିଆ